รบกวนเรียนถามคือผมเคยมีอาการที่คล้ายๆว่าเป็นพยาธิตัวจี๊ดคือมีอาการคันที่ผิวหนังจึงไปหาที่ใข้ประกันสังคมอยู่ ให้ยาอัลเบนดาโซนมากินต่อเนื่อง แต่เนื่องจากผมรู้สึกวิงเวียนมึนหัวมากๆหลังจากที่กินยา ทนกินได้ประมาณ14วันก็เลิกทานไปแต่หลังจากทานยาแล้วอาการที่สงสัยว่าจะเป็นพยาธิดีขึ้นมาก รวมทั้งเปื้อนผืนคันที่ต้นขาที่ไม่ทราบสาเหตุ(ตอนแรกคิดว่าเป็นโรคผิวหนัง) ก็หายไปด้วยแต่ทว่าปลายปีนั้น (หลังจากรัปทานยาประมาณ1-2เดือน ไปตรวจสุขภาพประจำปี พบค่าตับ-ไตสูงมาก.. แต่หลังจากรักษาสุขภาพดีๆก็กลับมาเป็นปกติทีนี้ผ่านไปหลายปี เริ่มมีอาการเหมือนเป็นตัวจี๊ดอีก เป็นๆหายๆ รวมถึงปื้นที่ขาก็กบับมาเป็นใหม่ตรงจุดเดิม (เปลี่ยน รพ.ประกันสังคมใหม่ได้ยาเกี่ยวกับโรคอื่นมาก็ไม่เป็นผล)เลยอยากรบกวนถามว่าถ้าผมจะทานอัลเบนดาโซนจนครบ21วันเช้า-เย็นจะมีผลข้างเคียงมากหรือไม่ครับรบกวนขอความกรุณาคุณช่วยแนะนำด้วยครับ ขอบพระครับ
สวัสดีค่ะ พยาธิตัวจี๊ด จัดเป็นพยาธิตัวกลมชนิดหนึ่ง มักเข้าสู่ร่างกายคนในขณะที่เป็นตัวอ่อนระยะที่ 3 ผ่านการรับประทานอาหารที่มีการปนเปื้อน หรืออาจชอนไชผ่านผิวหนังเข้าไปได้เช่นกัน อาการอาจมาด้วยอาการบวมที่มีบริเวณเปลี่ยนไปเรื่อย ๆ ตามการเคลื่อนที่ของพยาธิ บางรายอาจมีอาการปวดหรือคันร่วมด้วยการรักษาคือการให้ยาฆ่าพยาธิเช่นยาไอเวอร์เมคติน หรือยาอัลเบนดาโซล วันละ 1-2 ครั้ง เป็นเวลาติดต่อกัน 21 วันโดยผลข้างเคียงจากการกินยาอัลเบนดาโซลที่รุนแรงเช่นทำให้มีภาวะไขกระดูกทำงานผิดปกติ หรือทำให้ตับอักเสบ แต่แพทย์ที่รักษามักจะเฝ้าระวังและติดตามอาการเหล่านี้อยู่แล้ว ดังนั้นแนะนำพบแพทย์เพื่อให้ได้การวินิจฉัยก่อน และแพทย์จะคัดกรองดูว่าสามารถใช้ยาอัลเบนดาโซลได้อย่างปลอดภัยหรือไม่ ก่อนจ่ายยาอ่านเพิ่มเติม